Sacrosancte ecclesie Sancti Vincentii martiris que est constructa infra muros Matisconum, cui Bernoldus preest episcopus. Ego Manius presbiter dono ad ipsam casam Dei curtilum cum capella et vinea que est in pago Matisconensi, in agro Ginaciacensi, in villa Madriaco, qui terminatur de uno latere et uno fronte terra ad ipsum donatorem cum suis heredibus, de alio latere terra Banone, de superiore fronte via publica; habet in longo perticas XVII, in quisquo fronte perticas VIII. Infra istam terminationem et perticationem, ipso curtilo cum capella et vinea et appendenciis suis, sicut in dote ipsius ecclesie loquitur, vel quicquid ad ipsam capellam aspicere videtur, totum cum ipsa capella ad predictam casam Dei Sancti Vincentii suisque rectoribus ad luminaria augenda trado atque transfundo ut faciant exinde quicquid voluerint. Si quis contradixerit auri I unciam componat. S. Manius presbiter. S. Arnulfi. S. Dodo. S. Richardi.